சின்ன வயதில் இருந்தே, வாசிப்பு என்பது என்னோடு ஒன்றாக பயணித்திருக்கின்றது. அந்த அந்த வயதில், அதன் ஆழம் கூடிக்கொண்டே செல்வதை என்னால் உணர முடிகிறது. பள்ளிப் பருவத்தில் வாசிப்பு ஒரு பொழுது போக்கு விஷயம். கல்லூரி காலங்களில், வாசிப்பு என்பது பொழுது போக்கு என்பதைத் தாண்டி ஒரு அறிவின் தேடலாக அறிந்தேன். அதன் தேடல் பாதை தான், சரித்திர நாவல்கள், நவீன இலக்கியங்கள் மீதான பற்று. வேலைக்கு சேர்ந்த காலங்களில் (இன்றும்) புத்தக வாசிப்பு என்பது அறிவின் தேடல் மட்டும் அல்லாமல், எனது ஆளுமையை நான் செதுக்க உதவும் ஒரு உளியாக உணர்கிறேன்.